SUKSEMANING MELUKAT
OLEH : NI WAYAN SERI NURYANTI, S.AG
(PENYULUH AGAMA HINDU KECAMATAN TEGALALANG)
Ring jagat sekadi mangkin akeh pisan manusiane ngerasayang manah sane nenten becik sekadi rasa kebus, rasa dingin, rasa inguh, rasa paling tur sane tiosan. Nike je wenten tios minawite ring angga sarira ide iratu wenten keletehan – keletehan sane mawinan ide iratu ngerasayang manah asapunike. Ring Reg Veda irike kasurat ide iratu dados jatma iriki ring jagatte patut ngelaksanayang Melukat.
Melukat asal kata nyane lukat (Bahasa Kawi - Bali) madue arti bersihin minawite ngicalin. Ring kamus bahasa Indonesia artinyane melepaskan, Kadagingin awalan me, dados nyane melukat sane madue arti Melakukan sesuatu pekerjaan untuk melepaskan sesuatu. Melukat punike nenten je wenten tios ngilangin sahananing keletehan - keletehan sane wenten ring angga sarira ide iratu melarapan antuk energi - energi positip sane wenten ring alam.
Ring pustaka suci Manawa dharma sastra Bab V Sloka 105 irika kasurat :
Abdhir gatrani wddyanti
Manah satyena
Cuddhyti, cidyata pobhyam
Buddhir jnanena cuddhyatir
Sane madue arti : Tubuh dibersihkan dengan air, Pikiran dibersihkan dengan kejujuran, roh dibersihkan dengan ilmu dan tapa, akal dibersihkan dengan kebijaksanaan. Apa bila makna dan arti sloka tuntunan ini dihayati, maka melukat menggunakan sarana air untuk pembersihan.
Melukat punike wenten 3 Soroh (3 Tahapan) Mine kadi :
- Genah sane becik antuk melukat
- Tehnik Melukat
- Dauh utawi galah melukat
1. Genah sane becik antuk melukat, punike wenten tiga mine kadi :
a. Ngelaksanayang melukat ring kelepusan (Sumber mata air), sekadi ring pancoran sudamala, pancoran solas, pancoran tirta empul tur sane tiosan. Mantra sane kaanggen melukat ring pancaoran , Om sarira parisudhamam swaha (smoga badan fisik dan badan pikiran menjadi suci).
b. Ngelaksanayang melukat ring campuhan (Pertemuan dua sumber mata air atau lebih). Matrane pateh sekadi ring Kelepusan (Pancaoran).
c. Ngelaksanayang melukat ring Segara (Pantai). Mantrane pateh sekadi ring pancaoran.
Ring ketige genah puniki ngelaksanayang pengelukatan ring segara sane paling becik, napi mawinan asapunike, ring segara energi - energi positif akeh pisan ring alam.
2. Tehnik melukat, punike wenten kalih mine kadi :
a. Sadurung melukat ide iratu sareng sami patut ngaturang bhakti melarapan antuk banten mina wite canang sari medaging sari asebit sari, dupa tur sane liyanan, ide iratu sareng sami nunas ring Hyang Acintya lan Dewa Dewi sane berstana irika, Mangde angga sarira ide iratu lan pikayunan ide ratu bersih saking energi - energi negatif. Di Segara ide iratu nunas ring Hyang Acintya (Hyang Baruna).
Mantra sedurung ide iratu nunas pengelukatan niki kasurat ring Reg Veda x.17.10
Apo asman matarah sud ndhayantu
Ghrtena no ghrtapuah punantu
Visvam hi ripram pravahanh devir
Ud id abhyah sucir a puta emi
Sane maarti, Smoga air suci berkah alam semesta ini menyucikan diri kami sehingga kami bercahaya gemerlapan, semoga diri kami di bersihkan oleh air suci ini. Smoga air suci ini melenyapkan segala kekotoran kami. Kami akan bangkit dari kegelapan dan memproleh kesucian darinya. Usan melukat ide iratu patut ngaturan parama suksama.
b. Ritatkala melukat ide iratu sareng sami nenten dados ngangge busana, napi mawinan asapunike, yen ide ratu melukat ngangge busana keletehan - keletehan sane wenten ring angga sarira ide iratu nenten keluar dengan sempurna semalihe energi - energi positif sane wenten ring alam nenten masuk dengan sempurna ke angga sarira ide iratu.
3. Dauh utawi galah sane becik antuk melukat
Sami rahine punike becik, sakewanten ring rahine punike wenten rahine sane medue kekuatan sane luar biasa, nike sane becik antuk melukat sekadi purnama, purwani (satu hari sebelum dan sesudah purnama), ngembak geni, bayu pinaruh, tilem (bulan mati) tur rerainan sane liyanan. Ring Veda irike kasurat matahari mempengaruhi kehidupan pribadi lan bulan mempengaruhi pikiran.
Sane mangkin akeh ide iratu ngelaksanayang pengelukatan ring puri, ring griya ide iratu. Ngelaksanayang pengelukatan ring puri , ring griya patut ide iratu ngangge bungkak gading. Napi mawinan asapunike,
1. Bungkak gading punike simbol ide bhatara surya, ide bhatara surya sane nerangin kehidupan ide iratu iriki ring jagate
2. Bungkak gading punike simbol kekuatan Toya (air) Dewa Wisnu
3. Bungkak Gading punike simbol antuk nyomya kekuatan sadripu.
4. Bungkak Gading punike simbol kekuatan Tirtha maha merta (Tirta Dewa Siwa)
5. Bungkak Gading punike Lambang Tri Loka
6. Bungkak Gading punike pinaka jalaran ngembalian panca maha butha ke asalnya
Nike mawinan ritatkala melukat ring puri patut ngangge bungkak gading.
Inggih ide iratu titiang sinareng sami Tetujon melukat nenten je wenten tiyos ngilangin sehananing keletehan - keletehan sane wenten ring angga sarira ide iratu melarapaan antuk energi - energi positif sane wenten ring alam, domogi ide iratu sareng sami ngemolihan kerahayuan lan kerahajengan.